el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el el en en el el el el el el en en el el en el el el el en el el el en el el
Πολλές οι εκπλήξεις για τη δεύτερη αγωνιστική, με πολλές ομάδες να μην αποδίδουν αυτά που περίμεναν οι περισσότεροι, ενώ άλλοι παίκτες που πέρσι δεν έβγαιναν στα πρωτοσέλιδα ξαφνικά… πρωταγωνιστούν με τα ματς που δίνουν. Πάμε να δούμε τους πρωταγωνιστές και τους κομπάρσους της 2ης αγωνιστικής.
⇑ Trevor Siemian: Ενώ ο Brock Osweiler έπαιρνε τα φώτα της δημοσιότητας ως ο “νόμιμος” διάδοχος του Peyton Manning, κι έπειτα με τα υπέρογκα ποσά που έδιναν για τις υπηρεσίες του, ο Siemian παρέμενε στη σκιά. H πρώτη αναφορά στο όνομά του έγινε πέρσι, όταν πήρε τη θέση του βασικού για την ομάδα του Denver, αλλά τα στατιστικά του, κι η συνολική εικόνα μιας ομάδας που κατέβαινε από την έκσταση ενός Super Bowl, δεν ήταν κάτι το αξιομνημόνευτο.
— Jon Heath (@JonHeathNFL) September 18, 2017
⇑ Los Angeles Rams: Μπορεί να έχασαν από τους Washington Redskins, αλλά οι Rams έχουν δείξει μια τρομακτική εξέλιξη από την περσινή, τραγική εικόνα της επίθεσής τους. Η άμυνα παραμένει ένα φωτεινό σημείο, αλλά αυτή τη φορά την πλαισιώνει μια δυναμική επίθεση, που μέχρι στιγμής έχει ως μόνο εμπόδιο το επίπεδο εμπειρίας. Ο Todd Gurley έχει ξαναβρεί τον καλό του εαυτό, ενώ ο Jared Goff, που τόσο συγκρίθηκε με τον Carson Wentz πέρσι και δεν είδε παρά ελάχιστα downs, δείχνει ψύχραιμος και σε συγχρονισμό με την επίθεσή του. Ίσως ο νεαρός προπονητής Sean McVay να ήταν ό,τι χρειαζόταν για αυτή την ομάδα να αποκτήσει μια αυτοπεποίθηση, αυτή που βρίσκεις σε νεαρούς αθλητές όπως οι Gurley και Cupp.
⇑ Άμυνα των Ravens: Είναι δύσκολο να μην υπολογίσουμε την άμυνα των Ravens ως νικητές, πάρα τους ατυχείς τραυματισμούς της ομάδας τελευταία. Παρόλη την κακοτυχία, η άμυνα της Βαλτιμόρης παραμένει μια από τις πιο επικίνδυνες της περιφέρειας. Έχοντας σύνολο παθητικών πόντων όμοιο με τα turnovers (8 interceptions και 2 fumble recoveries, μαζί με 8 sacks, με 10 παθητικούς πόντους), τα Κοράκια επέστρεψαν στις πατροπαράδοτες συνθήκες, ενώ ο αειθαλής Terrell Suggs (3 sacks, 2 fumbles) προσπαθεί να προσθέσει κι άλλα στατιστικά, ώστε το βιογραφικό του να γίνει άξιο του Hall of Fame.
⇓ Ezekiel Elliott: Πολλοί φίλαθλοι, ιδίως των Dallas Cowboys, χάρηκαν όταν άκουσαν ότι η δικαστική απόφαση περί της κακοποίησης της κοπέλας του θα αργούσε να εφαρμοστεί, και να κοστίσει στον ίδιο 6 αγωνιστικές. Ωστόσο, οι εξωγηπεδικές αναταραχές, σε συνδυασμό με την απουσία του από κάποιες προπονήσεις, δείχνουν πως ο Elliott δεν είναι αυτό που ήταν πέρσι. Ούτε κι όλη η ομάδα των Cowboys φαίνεται να έχει βρει το δρόμο της τη νέα σεζόν, γεγονός που οι Denver Broncos εκτέθησαν ανελέητα στον αγώνα της Κυριακής. Βεβαίως, η κακή εικόνα του Elliott μπορεί να οφείλεται στο ότι αντιμετώπισε δύο ικανότατες άμυνες, αλλά αυτό θα είναι μικρή δικαιολογία στο βάθος, καθώς έχει να αντιμετωπίσει άμυνες όπως αυτή των Chiefs, των Seahawks και των Falcons.
⇓ John Fox: Σε μια πόλη που δύσκολα συγχωρεί τους κακούς παίκτες, και με τον pre season ενθουσιασμό για τον Mitchell Trubisky, ο Mike Glennon δεν έκανε την υπόθεσή του πιο εύκολη περί της παραμονής του. Δε φταίει ο ίδιος ωστόσο, καθώς οι Chicago Bears υποφέρουν από την πληθώρα τραυματισμών σε βασικούς παίκτες. Η εκπαίδευση του Trubisky είναι βασική και πολύτιμη για το μέλλον της ομάδας, αλλά η κατηφόρα που υπέστησαν οι Bears από την πρώτη εβδομάδα στη δεύτερη θα πρέπει να καταχωρηθεί στον προπονητή της.
Είναι η τρίτη του χρονιά στο Σικάγο, και σίγουρη όχι η πρώτη του σα βασικός προπονητής, αλλά ενάντια στην εμπειρία του, ο Fox έχει πιαστεί ουκ ολίγες φορές απροετοίμαστος. Γνωρίζοντας τις αδυναμίες των Αρκούδων, αγωνίστηκε ενάντια σε μία ομάδα που δεν είχε ματς φέτος στη ζώνη της και έριξε στο γήπεδο μια ομάδα με μηδέν χημεία και μικρή ικανότητα. Στο τέλος της ημέρας, οι αποφάσεις περί draft και μεταγγραφών τα τελευταία τρία χρόνια περνάνε κι από τον ίδιο, κι οι Bears ήταν στην πρώτη δεκάδα των επιλογών, συνήθως. Αν δεν αλλάξει γρήγορα το πλάνο του, κινδυνεύει να παρασύρει τον general manager Pace, αλλά και το μέλλον του Trubisky, σε άδοξο τέλος.
Mike Glennon has to go, and he can take Bears coach John Fox with him.@steverosenbloom: https://t.co/QGtZKeVy5v pic.twitter.com/pR5koj0Row
— ChicagoSports (@ChicagoSports) September 18, 2017
⇓ Carolina Panthers: To πρώτο εντός έδρας ματς αναμένοταν να ήταν μια ευκαιρία για τους Πάνθηρες να αναδείξουν ότι ανήκαν κι αυτοί στο κυνήγι της NFC South. Αντ’ αυτού, φάνηκαν σα μία ομάδα που τα έχει χαμένα, με πρωτοστάτη αυτής της εικόνας να είναι ο Cam Newton, που δε κατάφερε να σκοράρει ούτε ένα touchdown ενάντια στους “χαμηλοτάβανους” Buffalo Bills. Όταν το μόνο καλό σημείο των Panthers μέχρι στιγμής είναι ο 37χρονος Julius Peppers, τα πράγματα μοιάζουν αρκετά ζόρικα για την Καρολάινα. Σε μια division που απαρτίζεται από υψηλόβαθμες επιθέσεις όπως αυτές των Falcons και των Saints, και την πιο ολοκληρωμένη φαινομενικά ομάδα των Buccaneers, oι Panthers δείχνουν τελευταίοι και καταϊδρωμένοι στην κούρσα· και το έργο τους θα δυσκολέψει επικίνδυνα στα εκτός έδρας ματς με Patriots, Buccaneers αλλά και τους βρυχώμενους Detroit Lions.
Previous Post Νικητές και Χαμένοι: Week 1
Next Post Νικητές και Χαμένοι: Week 3
About The Author: Στεφανία Λ.
Οπαδός των St. Louis Rams από το 2004 και του αθλήματος, έπειτα από τυχαίο συμβάν. Με τα χρόνια, βρήκε λιμάνι στη Βαλτιμόρη και στους Ravens, αλλά θα θυμάται πάντα το 1999. Λάτρης των underdogs, των nail biting αγώνων, και παικτών που της γεμίζουν το μάτι. Μιλάει πολύ, λατρεύει την έρευνα και το ιδανικό της βράδυ πλαισιώνεται από ζεστή σοκολάτα και έναν καλό αγώνα ή mixtapes από το Κασετόφωνο. H αντικειμενικότητά της πηγαινοέρχεται ανά βδομάδα.